Rikunarita-ORG/Wikinium huggingface dataset:
# Kèkèr untep

**Asas kèkèr untep.A** - Kèkèr untep maké dua kaca bidang.
**B** - Kèkèr untep maké dua prisma huk kanan.
**1 - 2** - Kaca alat.
**3 - 4** - Prisma huk kanan.
**5 - 6** - Mata tukang ngiatnya.
**7 - 8** - Gelondong kèkèr untep.
**H** - Tinggi pengiatan kèkèr untep.
**Kèkèr untep** (hurup Arab Gundul: کيکير اونتف), atawa kalo nyang dipaké di kapal selulup namanya **kèkèr selulup** (hurup Arab Gundul: کيکير سلولوف) atawa **kèkèr nengjak** (hurup Arab Gundul: کيکير نڠجق), ièlah alat pengiatan bakal ngimplengin atu barang deri tempat nyang nyesep. Kèkèr untep ringkes kena dibikin paké gelondong nyang dikasi kaca jèjèran nyang adep-mengadep dengen huk 45° di saben sisinya. Kèkèr untep sokanan dipaké bakal ngiat kapan kealing-alingan ama orang mengkrubutan. Kèkèr untep nyang lebi ribet maké prisma atawa jarot cahaya nyang pernik ketimbang seinggan kaca serènta nanjain penggedéan nyang begawé di macem-macem pak èlmu penauan. Kèkèr untep kegablegan nyang ribet sokanan ada di gandaran perang lapis waja ama kapal selulup.

## Ruju'an
# Sélong

**Sélong** (hurup Arab Gundul: سيلوڠ) atawa **Sri Langka** (hurup Arab Gundul: شرى لڠکا; basa Singala: ශ්‍රී ලංකා *Śrī Laṁkā*; basa Tamil: இலங்கை *Ilaṅkai*) atawa resminya **KiblikSosialis Kera'yatan Sri Langka** (hurup Arab Gundul: کبليک سوسياليست کرعيتن شرى لڠکا; basa Singala: ශ්‍රී ලංකා ප්‍රජාතාන්ත්‍රික සමාජවාදී ජනරජය *Śrī Laṅkā Prajātāntrika Samājavādī Janarajaya*; basa Tamil: இலங்கை சனநாயக சோசலிசக் குடியரசு *Ilaṅkai Jaṉanāyaka Sōsalisak Kuṭiyarasu*) entu atu negara pulo di Asia Kidul. Ni pulo ada di Laotan Hindi, di belah kidul-kulonnya Telok Benggala, kebelèk deri Semenanjung Hindi ama Telok Manar èn Selat Palek. Sélong watesan laot ama Maladéwa di belah kidul-kulonnya èn Hindi di belah lor-wètannya. Ni negara punya hopstad nama Kolombo.

Sélong penduduknya entu kurang lebi kira-kira 22 juta orang èn ada banyak budaya, basa, ama ètnis. Orang Singala entu mayoritètnya deri ni negara, diikutin ama orang Tamil, nyang bekutet paling banyak di Sélong Lor. Itu dua suku ada punya embanan gedé ama ni pulo punya sejarah. Adapun laèn-laèn kaum nyang udah lama ngejogrog di situh antara laèn orang Koja (Morisku), Tamil Hindi, Berher (kacukan Èropa), Melayu (Jawa/Betawi), Tionghoa, ama Wèda.

## Ruju'an
# Juli

**Juli** (hurup Arab Gundul: جولى) atawa **Citgwé** (hurup Arab Gundul: چتݢوى) entu bulan ketuju di almenak Masèhi-Julian èn Grégorian. Ni bulan ada punya ari 31. Adapun dia punya nama, *Iūlius* (basa Latèn), ada dicomot deri atu kaèsar Romèn nyang mashur, nama Julius Kaèsar. Jaman baholanya mah, ni bulan digeronya *Quīntīlis* 'bulan kelima', nyang diambil deri kata basa Latèn *quīntus* 'kelima', sebab dulunya mah èmang dirèken deri bulan Maret bulan pertamanya.

## Ruju'an
# Uluru

Gambar Uluru nyang ditangkep deri udara di taon 2007
**Uluru** (/ˌuːləˈruː/; Pitjantjatjara: *Uluṟu* [ˈʊ.lʊ.ɻʊ]), juga' dikenal sebagé **Ayers Rock** (/ɛərz/ *airz*) èn secara resmi ditetepin sebagé **Uluru / Ayers Rock**, ya'entu bentukan batu pasir gedé nyang ada di bekidul Wilayah Lor, Ostrali. Ni batu letaknya 335 km (208 mi) ke arah kidul-kulon deri kota besar terdekat, Alice Springs.

## Galeri

*
*
*
*
*
*
*
*
*

## Ruju'an

Catetan
Kepustakaan
* Breeden, Stanley (1995). *Growing Up at Uluru, Australia*. Fortitude Valley, Queensland: Steve Parish Publishing. ISBN 0-947263-89-6. OCLC 34351662.
* Breeden, Stanley (2000)[1994]. *Uluru: Looking After Uluru – Kata Tjuta, the Anangu Way*. Roseville Chase, NSW: Simon & Schuster Australia. ISBN 0-7318-0359-0. OCLC 32470148.
* Hill, Barry (1 November 1994). *The Rock: Travelling to Uluru*. St Leonards, NSW: Allen & Unwin. ISBN 1-86373-778-2. OCLC 33146858.
* Mountford, Charles P. (1977)[1965]. *Ayers Rock: Its People, Their Beliefs and Their Art*. Adelaide: Rigby Publishing. ISBN 0-7270-0215-5. OCLC 6844898.

## Sènggètan luar

Sablonan:Commonscatinline

* Uluṟu–Kata Tjuṯa National Park – Australian Department of the Environment and Water Resources
* Northern Territory official tourism site

Kategori:Artikel Wikipedia dengan penanda WorldCat-VIAF
# I'lan

I'lan pating dipèjèng di Tokio
**I'lan** (hurup Arab Gundul: اعلان) atawa **rèklame** (hurup Arab Gundul: ركلامه) entu cara pegimana matskepé ngaru-ngaruin orang biar pada ngebeli atawa maké dia punya bikinan, ladènan, atawa ngambil dia punya pikiran. I'lan entu atu unsur deri pemasaran, nyang juga' nglingkup rancangan, pemerdataan, èn penggalian data.

I'lan biasanya dirancang bakal perwakilan peri'lanan bakal sponsor atawa mèrèk èn dikeja bakal halayak umum ama macem-macem média. I'lan nongtot di tipi, radio, koran, majalah, ama balèho-balèho di setrat-setrat ama kota-kota.

## Ruju'an